Bangkok

Bangkok (en tailandés กรุงเทพฯ, กรุงเทพมหานคร, u Krung Thep, Krung Thep Mahanakhon) ye a capital y a ciudat mas gran de Tailandia, con una población de 8.538.610 (1990). A ciudat ye situata en a marguin oriental d'o río Chao Phraya, amán d'o Golfo de Tailandia.

Bangkok ye una d'as mas creixients, economicament dinamicas y socialment progresivas ciudaz d'o sud-este asiatico. A os habitants d'a ciudat les cuaca pensar que emerchen como un centro rechional ta rivalizar con Singapur y Hong Kong, pero tien escasas infraestructuras y bi ha problemas socials debito a o suyo rapedo creiximiento. Ye tamién un d'os destins turisticos mas populars d'o mundo.

 Toponímia 
O nombre cerimonial completo de Krung Thep ye กรุงเทพมหานครอมรรัตนโกสินทร์มหินทร - ายุธยามหาดิลกภพนพรัตนราชธานีบูรีรมย์ อุดมราชนิเวศน์มหาสถานอมรพิมานอวตารสถิตสักกะทัตติยวิษณุกรรมประสิทธิ์ | Krungthepmahanakhon Amonrattanakosin Mahintharayutthaya Mahadilokphop Noppharatratchathaniburirom Udomratchaniwetmahasathan Amonphimanawatansathit Sakkathattiyawitsanukamprasit, que significa Ciudat d'ánchels, a gran ciutat, a ciutat de choya eterna, a ciutat impenetrable d'o dios Indra, a magnifica capital d'o mundo dotata con nueu chemas preciosas, a ciudat goyosa, que abunda en un colosal Palacio Reyal que s'asemella a o domicilio divín a on reinan os dioses reencarnatos, una ciudat brindata por Indra y construita por Vishnukam. Ta facilitar as conversacions os tailandeses se referieren a ella como Krung Thep Maha Nakhon. O Libro Guinness d'os Récords no la reconoixe como a ciudat con o nombre mas largo d'o mundo ya que ye un toponimo en desuso.

O récord lo tien Taumatawhakatangihangakoauotamateturipukakapikimaungahoro-Nukupokaiwhenua kitanatahu, tozal de Nueva Zelanda, con 92 letras.

Cheografía fisica

Ye situata a cantos d'o delta d'o río Chao Phraya que trescruza a parti ueste d'a ciudat. En l'extremo sud d'a ciudat bi ha o Golfo de Siam con o puerto comercial de Bangkok.

A zona d'Administrativa Especial de Bangkok tien 1568,7 km², por lo que ye a 68ena provincia de Tailandia por superficie. Gran parti d'a zona ye considerata a ciudat de Bangkok, por tanto, la converte en una d'as ciudaz mas grans d'o mundo. The largest cities in the world by land area, population and density. City Mayors O río Chao Phraya, que tien una largaria de 372 km, ye a caracteristica cheografica prencipal d'a ciudat de Bangkok. A compleganza d'o río Chao Phraya, amán de Bangkok y as provincias amanatas incluyen una serie de planas y deltas d'os ríos que desembocan en a badía de Bangkok a bels 30 km a o sud d'o centro d'a ciudat. Ixo fa que s'haiga denominato a Bangkok como a a "Venecia d'Orient", por o gran numero de canals y vías d'augua que dividen l'aria en parcelas deseparatas de tierra. A ciudat, mientres un periodo de tiempo emplegó istas canals, que abundaban en Bangkok, como divisions d'os districtos d'a ciudat. Manimenos, como a ciudat creixió a-saber-lo en a segunda metat d'o sieglo XX, o plan fue albandonato y un sistema de división diferent fue adoptato.
Bangkok se troba a uns dos metros (6,5 piez) d'altaria sobre o ran d'a mar, feito que causa cuantos problemas ta a protección d'a ciudat contra as inundacions mientres a temporata d'os monzons, por lo que s'han de meter barreras ta evitar que l'augua dentre en as carreras. Manimenos, dimpués d'as plevias l'augua gosa puyar en as canals y o río se desborda d'o cauz, fendo inundacions. L'Administración Metropolitana de Bangkok (BMA) ha instalato recientment mas bancos a o costato de bellas canals ta mirar que o ran de l'augua en puyar no brinque si supera o ran d'as carreras. Con tot y con ixo, bi ha bellas desavantallas en as rotas d'o canal mas amplo de Bangkok, y en a ciudat se diz que se funde una mitjana de dos centimetros a l'anyo y que se troba de tot en mel meyo d'un pantano. Rising seas, sinking land threaten. Thai capital - CNN.com: CNN International

 Clima 
Bangkok tien un clima tropical de sabana (con estación seca y estación humida), seguntes o sistema de clasificación climatica de Köppen. As temperaturas meyanas en a ciudat son uns 2 °C (3,6 °F) superiors a las que s'han dato en l'aeropuerto de Don Mueang mientres o periodo 1960-1990. A maxima temperatura rechistrata estió de 40,8 °C, en mayo de 1983, y a temperatura mas baixa nuca rechistrata ye de 9,9 °C, rechistrata en chinero de 1955. As temperaturas mas baixes se rechistroron en chinero de 1924, chinero de 1955, chinero de 1974 y aviento de 1999. L'anyo mas caloroso rechistrato estió 1997 (meyana anyal en Don Muang de 30,0 °C), y o mas fredo estió 1975 (meyana anyal en Don Muang de 26,3 °C). A temperatura maxima mas freda mientres o día fue rechistrata en aviento de 1992, con 19,9 °C.

 Zones verdas y prencipals parques 
Bangkok tien grans arias con vechetación conservatas u bien por o Departamento Nacional Forestal u designatas como zonas verdas. A ciutat manimenos, contina sin desarrollar un prochecto de cinturón verde, ya que l'actividat economica contina plegando ta a capital, fendo que se creyen zonas urbanas plenas de construccions en os suburbios ta a masiva plegata d'habitants.

Bangkok ye conoixita pors os suyos grans sectors verdes en o centro d'a ciudat, incluyindo o gran parque forestal entre Yannawa y Samut Prakan. Ista parti d'a ciudat cubre un aria de mas de 50 km² y ye destinata a reducir o impacto d'as grans industrias de l'ueste y o sud d'a zona metropolitana de Bangkok. Belunas d'istas arias son intencionadament poco desarrollatas ta protecher-las contra a urbanización, mientres que atras son terreno perdito mientres a crisi financera asiatica.

O parque Lumphini ye famoso a ran rechional. Reconoixito como o Central Park de Bangkok, fue construito en a decada de 1920 por Rama VI con ista intención. Dende alavez ha estato emplegato ta celebrar-ie grans escaicimientos, as cerimonias d'a Constitución de Tailandia, y estió un campamento ta os soldatos chaponeses mientres a Segunda Guerra Mundial. Os dominches, as puertas de l'ueste son ubiertas ta os corredors ta ir enta a carretera de Silom. O parque por un regular ye zarrato de nueiz debito a la incidencia d'actos de vandalismo, robos y asasinatos. O parque Chatuchak y o parque Rama IX son dos d'os parques mas grans de Bangkok. Toz dos, construitos en os zaguers 50 anyos atienden a la población d'os suburbios de Bangkok, son granizos y incluyen os chardins botanicos, clubs y complexos esportivos, chardins angleses/franceses/chaponeses, asinas como grans estanyos y lacos. Atros parques famosos incluyen o d'a Reina Sirikit, amán de Lat Yao, o de Benchasiri en Sukhumvit, o de Saranrom en o Gran Palacio, Sanam Luang, Suan Romaneenat, y o parque Dusit.

 Economía 
Bangkok ye o centro economico de Tailandia. O río Chao Phraya permite que Bangkok funcione como puerto. A Bolsa de Comercio de Tailandia ye situata en a suya capital. O turismo ye una d'as fuents prencipals d'ingresos.

A ciudat contiene muitos templos budistas (conoixitos en tailandés como wats), y entre os mas conoixitos son o Wat Pho y o Wat Arun. O camín Khaosan, amán d'o complexo d'o Gran Palacio, ye un destín popular ta os chóvens con mochila. As instalacions educativas y culturals de Bangkok incluyen cuantas universidaz, una academia d'artes politas, un teatro nacional y un museu nacional.

Os alimentos procesatos, a fusta y os teixitos encabezan as exportacions. As plantas industrials incluyen molins de roz, fabricas de cemento, serrerías, refinerias de petrolio y astillers. A ciutat ye un centro de choyería famoso, a on se merca y vende archent y piezas de bronce. Encara que tecnicament ilegal, a prostitución ye una d'as actividaz prencipals de Bangkok, convertindo a la ciudat en un destín popular ta o turismo sexual. International cases in tourism management. Susan Horner y John Swarbrooke. Butterworth-Heinemann. p.311. 2004. ISBN 0-7506-5514-3

 Infraestructura 
Bangkok conta con dos aeropuertos civils: Don Mueang (ดอนเมือง) a o norte y Suvarnabhumi (สุวรรณภูมิ) a o sud-este.

O rete de transporte automobilistico ye sobrecargato atamas d'as milloras que s'han feito. Actualment bi ha tres linias de metro elevato (BTS) y una linia de metro soterrano. A zaguera linia de metro elevato fue inaugurata en agosto de 2009, connectando l'aeropuerto de Suvarnabhumi con o centro d'a ciudat.

A ciudat conta dende l'antigüidat con un sistema de canals, conoixitos como "khlong". Belunas d'istas canals contan con un sistema de barcas motorizatas que se fan servir como transporte publico.

 Esporte 
 Competicions esportivas 
Bangkock ha organizato os Chuegos Asiaticos en as edicions de 1966, Información d'os Chuegos Asiaticos de Bankok 1966 en a pachina web oficial d'o Comité Olimpico Asiatico. 1970, Información d'os Chuegos Asiaticos de Bankok 1970 en a pachina web oficial d'o Comité Olimpico Asiatico. 1978, Información d'os Chuegos Asiaticos de Bankok 1978 en a pachina web oficial d'o Comité Olimpico Asiatico. y 1988. Información d'os Chuegos Asiaticos de Bangkok 1998 en a pachina web oficial d'o Comité Olimpico Asiatico.

 Ciudaz achirmanadas 
 22px|border Washington, DC, Estaus Unius, dende 1962.
 22px|border Pequín, China, dende 1993.
 22px|border  Hongría, dende 1997.
 22px|border Brisbane, Australia, dende 1997.
 22px|border  Moscú, Rusia, dende 1997.
 22px|border San Petersburgo, Rusia, dende 1997.
 22px Manila, Filipinas, dende 1997.
 22px|border Jakarta, Indonesia, dende 2002.
 22px|border  Hanoi, Vietnam, dende 2004.
 22px|border Vientiane, Laos, dende 2004.
 22px|border Nursultano, Cazaquistán, dende 2004.
 22px|border Chaozhou, China, dende 2005. 22px|border Fukuoka, Chapón, dende 2006.
 22px Seúl, Corea d'o Sud, dende 2006.
 22px|border Guangzhou, China, dende 2009.
 22px|border Lausanne, Suiza, dende 2009.
 22px Busan, Corea d'o Sud, dende 2011.
 22px|border Chongqing, China, dende 2011
 22px|border Tianjin, China, dende 2012.
 22px|border Ankara, Turquía, dende 2012.
 22px|border George Town, Malasia, dende 2012.
 22px|border  Aichi, Chapón, dende 2012.

Referencias

 Vinclos externos 

  BangkokTourist – Guia oficial de turismo de Bangkok.

*